和碩特西后旗

和碩特西后旗是青海蒙古的一旗 。 俗稱 “ 柯柯貝勒旗 ” 。 其先顧實汗之裔 。 康熙五十五年封多羅貝勒 。 雍正三年授札薩克 ， 世襲 。 佐領九 。 牧地跨柴集河 ， 其水北注鹽池 。 東至錫喇鹽海子 、 察罕託羅海 ， 南至合約爾巴爾克 ， 西至布隆吉爾河源 ， 北至果庫圖爾 、 希拉庫圖爾 。 鹽池在青海西南 ， 周百餘里 ， 產青鹽 。 蒙古名達布遜淖爾 。 其水自錫喇庫特爾山之莫和爾河 ， 與布拉克地之察罕烏蘇河 ， 西來匯爲此池 。 又自池東南流出 ， 會西來之巴爾虎河 。 又七十餘里 ， 柴集河自東南來入之 ， 名曰鹽河 。 復東南流 ， 淪於功額池 。 凡青海蒙古與西寧一郡軍民 ， 並各種番 、 回 ， 食鹽皆取給於此 。